laion/Wikipedia-Exotic huggingface dataset:
হোনার

হোনার মুজিকিনস্ট্রুমেনটে গেএমবেহা উন্ড কো কেজি হল একটি জার্মান কোম্পানি যা বিভিন্ন ধরনের বাদ্যযন্ত্র তৈরী করে থাকে। দক্ষিণ জার্মানির ট্রসিঙেন'এ এই কোম্পানিটির সদর দফতর অবস্থিত। মাটিয়াস হোনার (১৮৩৩-১৯০২) ১৮৫৭ সালে কোম্পানিটির প্রতিষ্ঠা করেন। কোম্পানিটি সারা বিশ্বে হারমোনিকা ও একর্ডিয়ন নির্মাতা হিসেবে বিখ্যাত। কোম্পানিটি গত দেড়শ বছর ধরে বিভিন্ন ধরনের হারমোনিকা উদ্ভবন ও নির্মাণ করে আসছে যা পেশাদার বাজিয়েদের কাছে অত্যন্ত জনপ্রিয়। বছরে প্রায় দশ লক্ষ হারমোনিকা তৈরীর পাশাপাশি কোম্পানিটি একর্ডিয়ন, ক্যাজু, বাঁশি, মেলোডিকা, ব্যাঞ্জো, গিটার, বেস গিটার এবং উঁকুলেলেও প্রস্তুত করে থাকে। এর মধ্যে মেলোডিকা বাদ্যযন্ত্রটি ১৯৫৭ সালে হোনার কোম্পানিরই উদ্ভাবন। ১৯৬৮-১৯৭৬ সালের মধ্যে এরা কম্পিউটারও তৈরি করে। মাটিয়াস হোনার প্রারম্ভিক জীবনে একজন ঘড়ি মেরামতকারী (উয়রমাখার) হলেও ১৮৫৭ সালে তার স্ত্রী ও একজন কর্মচারীর সহায়তায় নিজহাতে হারমোনিকা প্রস্তুত করা শুরু করেন। প্রথম বছর তিনি মাত্র ৬৫০ টি হারমোনিকা তৈরী করেন। খুব শীঘ্রই তার হারমোনিকা জনপ্রিয় হয়ে ওঠে এবং তার জীবদ্দশাতেই তিনি পৃথিবীর সবচেয়ে বড় হারমোনিকা তৈরির কারখানা স্থাপন করেন। আমেরিকার গৃহযুদ্ধের সময় মাটিয়াস হোনার আমেরিকায় তার পরিবারের সদস্যদের মাধ্যমে যুদ্ধরত সৈনিকদের কাছে হারমোনিকা সরবরাহ করেন। শুরুর দিকে শুধুমাত্র ডায়াটোনিক হারমোনিকা তৈরী করলেও ১৯২০ সালের দিকে কোম্পানিটি ক্রোমাটিক হারমোনিকা প্রস্তুত করা শুরু করে যা যেকোনো সুরেই বাজানো যায়। অবশ্য তৎকালীন বিখ্যাত হারমোনিকা বাদক বোরহ মিনোভিচ দাবী করেন যে তিনিই হোনারের কাছে ক্রোমাটিক হারমোনিকার নকশা বিক্রি করেছিলেন। Computer vom „Bläslemacher" ওয়েব্যাক মেশিনে আর্কাইভকৃত ২ নভেম্বর ২০১৩ তারিখে »Die Zeit« ১১ আগস্ট, ১৯৭২. সংগৃহীত ১৬ জানুয়ারি, ২০১৫। How To Play The Hohner 10 Hole Diatonic Harmonica by David Harp "সংরক্ষণাগারভুক্ত অনুলিপি"। ১৯ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১৫।  The House of Blues Radio Hour episode Harmonica Documentary Playing the Harmonica by Dave Oliver Hohner USA Hohner ওয়েব্যাক মেশিনে আর্কাইভকৃত ১৪ জুলাই ২০১৪ তারিখে
কৃষ্ণ চন্দ্রন

কৃষ্ণ চন্দ্রন (মালয়ালম: കൃഷ്ണചന്ദ്രൻ; জন্ম: ২৪ আগস্ট, ১৯৮৪) ভারতের কোলেনগদে এলাকায় জন্মগ্রহণকারী আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য কৃষ্ণ মূলতঃ ডানহাতি ব্যাটসম্যান। ২ মে, ২০১৪ তারিখে আফগানিস্তানের বিপক্ষে তার একদিনের আন্তর্জাতিকে অভিষেক ঘটে। নভেম্বর, ২০১৪ তারিখ পর্যন্ত তিনি সর্বমোট তিনটি একদিনের আন্তর্জাতিকে অংশগ্রহণ করেছেন। "Krishna Chandran"। ESPN Cricinfo। সংগ্রহের তারিখ ২৮ নভেম্বর ২০১৪।  স্বপ্নীল পাতিল সংযুক্ত আরব আমিরাত ক্রিকেট দল ২০১৫ ক্রিকেট বিশ্বকাপ দলসমূহ ইএসপিএনক্রিকইনফোতে কৃষ্ণ চন্দ্রন (ইংরেজি)
ভক্তি শর্মা

ভক্তি শর্মা (জন্ম- নভেম্বর ৩০, ১৯৮৯) একজন ভারতীয় মহিলা সাঁতারু, যিনি বিশ্বের কনিষ্ঠতম সাঁতারু হিসেবে বিশ্বের পাঁচটি মহাসমুদ্রে সাঁতার কাটার রেকর্ড করেন। ২০১০ খ্রিষ্টাব্দে তাকে তেনজিং নোরগে জাতীয় অ্যাডভেঞ্চার পুরস্কার প্রদান করা হয়। ভক্তি শর্মা ভারতের মুম্বই শহরে জন্মগ্রহণ করেন এবং রাজস্থান রাজ্যের উদয়পুর শহরে বড় হয়ে ওঠেন। তিনি সিমবায়োসিস ইন্টারন্যাশনাল ইউনিভার্সিটি থেকে সংযোগ ব্যবস্থাপনা বিষয়ে স্নাতকোত্তর শিক্ষা সমাপ্ত করেন। শর্মা মাত্র আড়াই বছর বয়স থেকে সাঁতার শুরু করেন। জেলা ও রাজ্য বিভাগে বিভিন্ন সাঁতার প্রতিযোগিতায় অংশগ্রহণের পর তিনি প্রথম ২০০৩ খ্রিষ্টাব্দে উড়ান বন্দর থেকে গেটওয়ে অব ইন্ডিয়া পর্যন্ত ১৬ কিলোমিটার সমুদ্রে সাঁতার কাটেন। ২০০৬ খ্রিষ্টাব্দের ৬ই জুলাই তিনি ইংল্যান্ডের শেক্সপীয়র সমুদ্রতট থেকে ফ্রান্সের ক্যালিস পর্যন্ত ইংলিশ চ্যানেলের অংশ ১৩ ঘণ্টা ৫৫ মিনিটে পারাপার করেন। ২০১০ খ্রিষ্টাব্দের ৯ই আগস্ট তিনি বিশ্বের তৃতীয় সাঁতারু হিসেবে উত্তর মহাসাগরে সাঁতার কেটেছিলেন। এই সময় তিনি ৩৩ মিনিটে ১.৮ কিলোমিটার পাড়ি দিয়েছিলেন। ২০১৫ খ্রিষ্টাব্দের ১০ই জানুয়ারি প্রথম এশীয় মহিলা এবং বিশ্বের কনিষ্ঠতম সাঁতারু হিসেবে দক্ষিণ মহাসাগরে দক্ষিণ মহাসাগরে সাঁতার কাটার পর তিনি বিশ্বের কনিষ্ঠতম সাঁতারু হিসেবে বিশ্বের পাঁচটি মহাসমুদ্রে সাঁতার কাটার রেকর্ড করেন। এই সময় যখন তিনি ৫২ মিনিটে ২.২৫ কিলোমিটার সমুদ্রপথ পাড়ি দিয়েছিলেন, তখন সমুদ্রপৃষ্ঠের গড় তাপমাত্রা ছিল ১° সেন্টিগ্রেড। "Bhakti Sharma conquers Antarctic Ocean"। Times of India। ১৫ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৫।  "Interview in Udaipur Times"। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৫।  "The Hindu Article"। সংগ্রহের তারিখ ১৬ জানুয়ারি ২০১৫।  ""Open Waterwepedia""। সংগ্রহের তারিখ ১৬ জানুয়ারি ২০১৫।  "World Record in Antarctica Ocean"। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৫।  Press Trust of India (১৪ জানুয়ারি ২০১৫)। "Open water swimmer Bhakti Sharma sets world record in Antarctic Ocean"। Hindustan Times। ১৭ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৫।
গ্রান্ট ব্র্যাডবার্ন

গ্রান্ট এরিক ব্রাডবার্ন (ইংরেজি: Grant Bradburn; জন্ম: ২৬ মে, ১৯৬৬) হ্যামিল্টনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে আন্তর্জাতিক ক্রিকেট খেলেছেন। ডানহাতি ব্যাটসম্যান ও ডানহাতি অফ ব্রেক বোলিং করে দলে ভূমিকা রেখেছেন। দীর্ঘদেহী গ্রান্ট ব্রাডবার্ন নিচেরসারির ব্যাটসম্যান ছিলেন। ঘরোয়া প্রথম-শ্রেণীর নিউজিল্যান্ডী ক্রিকেটে নর্দার্ন ডিস্ট্রিক্টসের প্রতিনিধিত্ব করেন। ২০১৪ সালে তিনি স্কটল্যান্ড ক্রিকেট দলের প্রধান কোচের দায়িত্ব পালন করছেন। এরপর পাকিস্তান দলের ফিল্ডিং কোচের দায়িত্বে রয়েছেন। ঘরোয়া ক্রিকেটে নর্দার্নসের পক্ষে ১৬ মৌসুম খেলেন। ১১৫ খেলায় ২৭.৯৬ গড়ে ৪,৬১৪ রান সংগ্রহ করেন। ১৯৯২-৯৩ মৌসুমে শ্রীলঙ্কা দলের বিপক্ষে সিরিজ খেলার পর দল থেকে বাদ পড়েন। কিন্তু ২০০০-০১ মৌসুমে ৩৫ বছর বয়সে পুনরায় দলে ডাক পান। সমগ্র খেলোয়াড়ী জীবনে তিনি সাতটি টেস্ট ও ১১টি একদিনের আন্তর্জাতিকে অংশ নিয়েছেন। খেলোয়াড়ী জীবন থেকে অবসর নেয়ার পর নর্দার্ন ডিস্ট্রিক্টসের এ-দলকে কোচিং করান। ২০০৮ সালে অ্যান্ডি মোলস নিউজিল্যান্ডের কোচ মনোনীত হলে তাকে অনুসরণ করে নর্দার্ন ডিস্ট্রিক্টসের কোচের দায়িত্বে থেকে বাকী মৌসুম শেষ করেন।. এছাড়াও, তিনি নিউজিল্যান্ড এ-দল ও অনূর্ধ্ব-১৯ ক্রিকেট দলের কোচ ছিলেন। ২০১৫ সালের ক্রিকেট বিশ্বকাপে স্কটল্যান্ড দলকে পরিচালনার উদ্দেশ্যে এপ্রিল, ২০১৪ সালে তাকে স্কটল্যান্ডের নতুন প্রধান কোচের দায়িত্ব দেয়া হয়। এরপর ২০১৮ সালের এশিয়া কাপকে সামনে রেখে তিন বছরের জন্যে পাকিস্তানের নতুন ফিল্ডিং কোচের দায়িত্ব পান। গ্রান্ট ব্র্যাডবার্নের পিতা ওয়েন ব্র্যাডবার্ন নিউজিল্যান্ডের ঘরোয়া ক্রিকেটে নর্দার্ন ডিস্ট্রিক্টস ও জাতীয় দলের পক্ষে দুইটি টেস্টে অংশ নিয়েছিলেন। পারিবারিকভাবে পরিচালিত একটি খেলাধূলার সরঞ্জাম বিক্রয় প্রতিষ্ঠানের দায়িত্বে রয়েছেন। "Grant Bradburn is new Scotland head coach"। BBC Sport। BBC। ২৮ এপ্রিল ২০১৪। সংগ্রহের তারিখ ২৮ এপ্রিল ২০১৪।  Plunket Shield 2011-12 Grant Bradburn named New Zealand A and U-19 coach "PCB appoints Grant Bradburn as Fielding Coach Pakistan Cricket Team"। www.pcb.com.pk (ইংরেজি ভাষায়)। সংগ্রহের তারিখ ২০১৮-০৯-০৬।  মার্ভ ওয়ালেস প্রিস্টন মমসেন অ্যালাসডেয়ার ইভান্স ২০১৪ ইংল্যান্ড ক্রিকেট দলের স্কটল্যান্ড সফর আন্তর্জাতিক ক্রিকেটে অংশগ্রহণকারী পরিবারের তালিকা নিউজিল্যান্ডীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে গ্রান্ট ব্র্যাডবার্ন (ইংরেজি) ক্রিকেটআর্কাইভে গ্রান্ট ব্র্যাডবার্ন (সদস্যতা প্রয়োজনীয়) (ইংরেজি)
নীলফামারী সদর উপজেলা

নীলফামারী সদর বাংলাদেশের নীলফামারী জেলার অন্তর্গত একটি উপজেলা। দুই শতাধিক বছর পূর্বে এ অঞ্চলে নীল চাষের খামার স্থাপন করে ইংরেজ নীলকরেরা। এ অঞ্চলের উর্বর ভূমি নীল চাষের অনুকূল হওয়ায় দেশের অন্যান্য এলাকার তুলনায় নীলফামারীতে বেশি সংখ্যায় নীলকুঠি ও নীল খামার গড়ে ওঠে। ঊনবিংশ শতাব্দীর শুরুতেই দুরাকুটি, ডিমলা, কিশোরগঞ্জ, টেঙ্গনমারী প্রভৃতি স্থানে নীলকুঠি স্থাপিত হয়। সে সময় বৃহত্তর রংপুর অঞ্চলের মধ্যে নীলফামারীতেই বেশি পরিমাণে শস্য উৎপাদিত হতো এখানকার উর্বর মাটির গুণে। সে কারণেই নীলকরদের ব্যাপক আগমন ঘটে এতদঅঞ্চলে। গড়ে ওঠে অসংখ্য নীল খামার। বর্তমান নীলফামারী শহরের তিন কিলোমিটার উত্তরে পুরাতন রেল স্টেশনের কাছেই ছিল একটি বড় নীলকুঠি। তাছাড়া বর্তমানে অফিসার্স ক্লাব হিসেবে ব্যবহৃত পুরাতন বাড়িটি ছিল একটি নীলকুঠি। ধারণা করা হয়, স্থানীয় কৃষকদের মুখে ‘নীল খামার’ রূপান্তরিত হয় ‘নীল খামারী’তে। আর এই নীলখামারীর অপভ্রংশ হিসেবে উদ্ভব হয় নীলফামারী নামের। তবে অনেকে মনে করেন নীলখামারীর অপভ্রংশ থেকে নয় বরং নীল খামারীর ইংরেজি নীল ফার্মার থেকে নীলফার্মারী এবং নীলফার্মারী থেকে বর্তমান নীলফামারী হয়েছে। ঐতিহাসিকদের মতে, প্রাচীনকালে নীলফামারীসহ এ অঞ্চল কামরূপ রাজ্যের অংশ ছিল। এ অঞ্চলটি পাল, খেনবংশ, কোচবংশ প্রভৃতি রাজবংশ দীর্ঘ সময় ধরে শাসন করেছে। নীলফামারীর থেকে মাত্র কয়েক কিলোমিটার দূরে জলঢাকা উপজেলার খেরকাটি নামক গ্রামে পাল বংশের দ্বিতীয় রাজা ধর্মপাল দুর্গ নির্মাণ করেছিলেন, পরবর্তীতে তার নামে এ এলাকার নাম হয় ধর্মপাল। ১৪শ শতাব্দির শেষদিকে অঞ্চলটি খেন রাজবংশের অন্তর্গত ছিল। আলাউদ্দিন হোসেন শাহ কামতা রাজ্য জয় করলেও এ অঞ্চল মুসলমানদের দখলে আসেনি। বরং কোচ রাজ্যের অন্তর্গত হয়। নীলফামারী সদর উপজেলার ভৌগোলিক অবস্থান অক্ষাংশ ২৩°২৯' উত্তর এবং ২৩°৪২' উত্তর; দ্রাঘিমাংশ ৯০°৫৯' পূর্ব এবং ৯১°০৫' পূর্ব। আয়তন ২৩৯.১৪ বর্গ কিলোমিটার। এই উপজেলার উত্তরে ডোমার উপজেলা ও জলঢাকা উপজেলা, দক্ষিণে সৈয়দপুর উপজেলা, পূর্বে কিশোরগঞ্জ উপজেলা ও জলঢাকা উপজেলা, পশ্চিমে দিনাজপুর জেলার খানসামা উপজেলা ও পঞ্চগড় জেলার দেবীগঞ্জ উপজেলা। মোট পৌরসভাঃ ০১ টি, নীলফামারী পৌরসভা মোট ইউনিয়নঃ ১৫ টি। ইউনিয়ন সমূহঃ চওড়া বড়গাছা ইউনিয়ন গোড়গ্রাম ইউনিয়ন খোকশাবাড়ী ইউনিয়ন পলাশবাড়ী ইউনিয়ন রামনগর ইউনিয়ন কচুকাটা ইউনিয়ন পঞ্চপুকুর ইউনিয়ন ইটাখোলা ইউনিয়ন কুন্দুপুকুর ইউনিয়ন সোনারায় ইউনিয়ন সংগলশী ইউনিয়ন চড়াইখোলা ইউনিয়ন চাপড়া সরঞ্জানী ইউনিয়ন টুপামারী ইউনিয়ন লক্ষীচাপ ইউনিয়ন নীলফামারী মেডিকেল কলেজ নীলফামারী সরকারি কলেজ, নীলফামারী নীলফামারী টেকনিক্যাল স্কুল এন্ড কলেজ, নীলফামারী নীলফামারী সরকারি মহিলা কলেজ, মশিঊর রহমান ডিগ্রী কলেজ নীলফামারী সরকারি উচ্চ বিদ্যালয় নীলফামারী সরকারি বালিকা উচ্চ বিদ্যালয় সোনারায় সংগলশী উচ্চ বিদ্যালয়। কালেক্টরেট পাবলিক স্কুল এন্ড কলেজ, নীলফামারী ছমির উদ্দিন স্কুল এন্ড কলেজ আসাদুজ্জামান নূর, নাট্য ব্যক্তিত্ব ও সাব‌েক সংস্কৃত‌ি মন্ত্রী খয়রাত হোসেন, সাবেক মন্ত্রী; উদ্ধৃতি ত্রুটি: <ref> ট্যাগ বৈধ নয়; ইউনিয়নপরিসংখ্যান নামের সূত্রটির জন্য কোন লেখা প্রদান করা হয়নি "নামকরণ ও প্রতিষ্ঠা"। বাংলাদেশের লোকজ সংস্কৃতি গ্রন্থমালা - নীলফামারী। ঢাকা: বাংলা একাডেমি। ২০১৪। পৃষ্ঠা ২৩,২৫। আইএসবিএন 984-07-5356-8।  |সংগ্রহের-তারিখ= এর |ইউআরএল= প্রয়োজন (সাহায্য) "উপজেলা প্রশাসনের পটভূমি"। জাতীয় তথ্য বাতায়ন। নীলফামারী সদর উপজেলা। ৩ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০২০।  বাংলাপিডিয়ায় নীলফামারী সদর উপজেলা দাপ্তরিক ওয়েবসাইট
আন্তঃসাংস্কৃতিক সম্পর্ক

আন্তঃসাংস্কৃতিক সম্পর্ক যা আন্তঃসাংস্কৃতিক অধ্যয়ন হিসেবেও পরিগণিত হয়; মুলত সামাজিক বিজ্ঞান অধ্যয়নের তুলনামূলক নতুন ক্ষেত্র, যার বাস্তবমুখী ও বহুমুখী পাঠক্রম ছাত্রছাত্রীদের নিজস্ব সংস্কৃতি, অন্যান্য সংস্কৃতি বুঝতে এবং সাংস্কৃতিক যোগাযোগ রক্ষা করার মাধ্যমে নিজেদের লক্ষ্য অর্জনের জন্য দক্ষ করে গড়ে তোলে। আন্তঃসাংস্কৃতিক সম্পর্ক প্রধানত অন্যের চোখ দিয়ে নিজেকে এবং বিশ্বকে দেখতে শেখায়। আন্তঃসাংস্কৃতিক সম্পর্কের অধ্যয়নে ব্যক্তি নিজের সংস্কৃতির ভিন্ন আর্থ-সামাজিক প্রেক্ষাপটের মানুষদের বুঝতে যেমন সক্ষম হয় একই সাথে ভিন্ন কোন সংস্কৃতির সাথে সফল যোগাযোগ নিশ্চিত করতে পারে। আন্তঃসাংস্কৃতিক সম্পর্কের অধ্যয়নে বিভিন্ন একাডেমিক বিষয় অন্তর্ভুক্ত থাকলেও সবচেয়ে ঘনিষ্ঠভাবে সংযুক্ত থাকে, নৃবিজ্ঞান এবং সমাজবিজ্ঞান তবে আন্তঃসাংস্কৃতিক সম্পর্ক বা আন্তঃসাংস্কৃতিক গবেষণার একটি ডিগ্রী প্রোগ্রামে ইতিহাস, গবেষণা পদ্ধতি, শহর গবেষণা, জেন্ডার স্টাডিজ, জনস্বাস্থ্য, এবং বিভিন্ন প্রাকৃতিক বিজ্ঞান, মানবিক গবেষণার মতো বিষয়সমুহ অন্তর্ভুক্ত হতে পারে। Elmhurst College. "Intercultural Studies Program". http://public.elmhurst.edu/academics/1265647.html ওয়েব্যাক মেশিনে আর্কাইভকৃত ১৩ জানুয়ারি ২০১৫ তারিখে. 2012. learn.org, "What is Intercultural Studies?". http://learn.org/articles/What_is_Intercultural_Studies.html. 2012. Martin, Judith. Nakayama, Thomas. "Experiencing Intercultural Communication". McGraw Hill. 2004. আন্তঃসাংস্কৃতিক অভিজ্ঞতা এবং সাংস্কৃতিক বিনিময় সম্পর্কিত ধারণা গ্লিম্পসে ফাউন্ডেশনের সংকলনে সিআইসিবি সেন্টার ফর ইন্টারকালচারাল কম্পিটেন্স আন্তঃসাংস্কৃতিক যোগাযোগ সম্পর্কে নিবন্ধ ওয়েব্যাক মেশিনে আর্কাইভকৃত ২২ অক্টোবর ২০১৪ তারিখে
আনোয়ার চৌধুরী

আনোয়ার চৌধুরী (জন্ম ১৫ জুন ১৯৫৯) একজন বাংলাদেশি বংশোদ্ভুত ব্রিটিশ কূটনীতিবিদ। তিনিই প্রথম কোন বাংলাদেশী যিনি ব্রিটিশ হাই কমিশনার হিসেবে বাংলাদেশে দায়িত্ব পালন করেন। এর পরে বৈদেশিক ও কমনওয়েলথ অফিসে একজন ব্যবস্থাপক হিসাবে দায়িত্ব পালন শেষে বর্তমানে তিনি পেরু তে ব্রিটিশ হাই কমিশনার হিসাবে দায়িত্ব পালন করছেন। তিনি ১৯৫৯ সালের ১৫ জুন তৎকালীন পূর্ব পাকিস্তানের সুনামগঞ্জ জেলার জগন্নাথপুর থানার পাটলী ইউনিয়নের প্রভাকরপুর গ্রামে জন্মগ্রহণ করেন। ছোটবেলাতেই তিনি তার বাবা মায়ের সঙ্গে লন্ডনে পাড়ি জমান। আনোয়ার চৌধুরী একজন ব্রিটিশ কূটনীতিক হলেও তার লেখা পড়া ছিল ইঞ্জিনিয়ারিংয়ে। তিনি সলফোর্ড বিশ্ববিদ্যালয় থেকে ইলেক্ট্রিক্যাল এবং ইলেক্ট্রনিক্যাল ইঞ্জিনিয়ারিং থেকে বিএসসি পাশ করেন। পরে তিনি ডুরহাম বিশ্ববিদ্যালয় থেকে ১৯৯৫ সালে এমবিএ করেন। সিভিল সার্ভিসে প্রবেশের পূর্বে তিনি RAF এর হয়ে কাজ করেন। সেই সাথে তিনি Siemens Plessey এ কর্মরত ছিলেন। তার কর্ম জীবন শুরু হয় প্রতিরক্ষা মন্ত্রনালয়ে চাকরি থেকে। সেখানে তিনি ২০০০ সাল পর্যন্ত কর্মরত ছিলেন। তবে ২০০০ সালে তিনি বাংলাদেশে হাই কমিশনার হিসাবে নিয়োগ পাওয়ার জন্যে চেষ্টা করে ব্যর্থ হলেও পরে ২০০৪ সালে তিনি বাংলাদেশে ব্রিটিশ হাই কমিশনার হিসাবে নিয়োগ প্রাপ্ত হন। ২০০৪ সালে নিজের জন্ম ভূমি সিলেটের শাহজালাল (র.) মাজার মসজিদ থেকে নামাজ পড়ে বের হওয়ার সময়ে তিনি সন্ত্রাসী দ্বারা বোমা হামলার শিকার হন। এসময় তিনি কোন প্রকার নিরাপক্তা কর্মী ছাড়াই ছিলেন। পরে তার উপর বোমা হামলার জন্যে তিনজন অপরাধীকে ফাঁসি দেয়া হয়। আনোয়ার চৌধুরী মোমেনা চৌধুরীর সাথে বিবাহ বন্ধনে আবদ্ধ হন। তার দুই মেয়ে এবং এক ছেলে। তিনি সিলেটি বাউল গানের ভক্ত। "Profile: Anwar Choudhury" (ইংরেজি ভাষায়)। ২০০৪-০৫-২১। সংগ্রহের তারিখ ২০২০-১০-৩১।  "Three to die for UK envoy attack" (ইংরেজি ভাষায়)। ২০০৮-১২-২৩। সংগ্রহের তারিখ ২০২০-১০-৩১।  [১][স্থায়ীভাবে অকার্যকর সংযোগ]
হাওয়াই লিলি

হাওয়াই লিলি বা সোনাকাপী লতা (ইংরেজি: Cup of Gold Vine, Golden Chalice Vine, বা Hawaiian Lily), (বৈজ্ঞানিক নাম: Solandra maxima) হচ্ছে মেক্সিকো ও মধ্য আমেরিকার স্থানীয় বিশাল এক লতার প্রজাতি। এটির অনেক বড় হলুদ ফুল এবং উজ্জ্বল পাতা আছে। Funchal: Botanical garden USDA GRIN plant database: Solandra maxima উইকিমিডিয়া কমন্সে Solandra maxima সংক্রান্ত মিডিয়া রয়েছে।
কুলেখাড়া

কুলেখাড়া বা গোকুলকাঁটা হিন্দি নাম তালমাখনা (ইংরেজি: marsh barbel), (সংস্কৃত: कोकिलाक्ष), (বৈজ্ঞানিক নাম: Hygrophila auriculata) হচ্ছে আকান্থুস পরিবারের একটি উদ্ভিদ। কুলেখাড়া ইন্দো-চীন, মায়ানমার,বাংলাদেশ, ভারত, নেপাল, শ্রীলঙ্কা, পাকিস্তান এবং গ্রীষ্মমণ্ডলীয় আফ্রিকা। বাংলাদেশে এই প্রজাতি সারা দেশে ব্যাপকভাবে বিস্ত‌ৃত। আয়ুর্বেদে এর বীজ, শিকড় এবং পঞ্চাঙ্গ (পঞ্চা অর্থাৎ পাঁচ এবং অঙ্গ অর্থাৎ অংশ), অর্থাৎ মূল, ফুল, কাণ্ড, ফল এবং পাতা একসাথে পুড়িয়ে ওষুধ হিসাবে ব্যবহৃত হয়। কুলেখাড়ার পাতা শিকড় ও বীজ রাসায়নিক উপাদানে ভরপুর। এতে আছে অ্যালকালয়েড্‌স, ফাইটোস্টেরোল ও সুগন্ধি তৈল পদার্থ। এছাড়া রয়েছে উৎসেচক ডাইয়াসটেজ ও লিপেজ।[তথ্যসূত্র প্রয়োজন] "Taxon: Hygrophila auriculata (Schumach.) Heine"। Germplasm Resources Information Network - (GRIN) Taxonomy for Plants। Beltsville, Maryland: USDA, ARS, National Genetic Resources Program, National Germplasm Resources Laboratory। ১০ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ডিসেম্বর ২২, ২০১০।  sanskrit names Medicinal Plants by Dr. M. Daniel सुश्रुत संहिता (sushrut samhita ) An English translation of the Sushruta samhita, based on original Sanskrit text. Edited and published by Kaviraj Kunja Lal Bhishagratna. With a full and comprehensive introd., translation of different readings, notes, comparative views, index, glossary and plates (1907) [১] Hygrophila auriculata তে পশ্চিম আফ্রিকান উদ্ভিদ - একটি ছবির নির্দেশিকা।
শ্লেষ্মা

শ্লেষ্মা এক ধরনের পিচ্ছিল নিঃসরণ যা স্তন্যপায়ী প্রাণীদের শ্বাসতন্ত্র, পৌষ্টিক তন্ত্র ইত্যাদি হতে নিঃসরিত হয়। একে ইংরেজি পরিভাষায় মিউকাস (ইংরেজি: Mucus) বলে। শ্লেষ্মা বিশেষ ধরনের ক্ষরণকারী গ্রন্থি থেকে নিঃসরিত হয়। সাধারণত শ্লেষ্মা বা মিউকাস গ্লাইকোপ্রোটিন এবং জল দিয়ে তৈরি। শ্লেষ্মা শ্বাসনালি, ফুসফুস ইত্যাদিকে ভাল রাখে। নাক ও শ্বাসনালির গ্রন্থি দিনে দুই কোয়ার্ট শ্লেষ্মা বা মিউকাস তৈরি করে যা একটা পাতলা স্তর হয়ে নাক ও শ্বাসনালিকে শুকিয়ে যাওয়া থেকে রক্ষা করে। শ্লেষ্মা ফুসফুসকে ময়লা ধূলিকণা, জীবাণু, ধোঁয়া, ভাইরাস ও অন্যান্য বাহ্যিক বস্তু ঢোকা থেকে রক্ষা করে। ঠাণ্ডা বা জীবাণুর আক্রমণে শ্লেষ্মা বা মিউকাস নিঃসরণ বেড়ে যায়। সর্দি হলে ঠান্ডায় শ্লেষ্মা বা মিউকাস নিঃসরণ। কোন কোন কাশিতে শ্লেষ্মা বের হয়। আবার কোন কোন কাশিতে শ্লেষ্মা বের হয়না। সুতরাং কাশি সাধারনত দুই প্রকার। সহজে আমরা বলতে পারি- শুকনো কাশি এবং ভেজা কাশি। যারা ধূমপান করে, তাদের শ্লেষ্মা শক্ত হয়ে যায় এবং এতে করে এর স্বাভাবিক প্রবাহে বিঘ্ন ঘটে। মানবদেহের শ্বাসতন্ত্রে, শ্লেষ্মা বাতাসে ভাসমান তরল ছাড়াও এপিথেলিয়াল আস্তরণ তরল হিসেবেও পরিচিত যার বেশিরভাগ পথই শ্বাসনালিতে। http://www.webmd.com/allergies/features/the-truth-about-mucus
প্রিস্টন মমসেন

প্রিস্টন লুক মমসেন (জন্ম: ১৪ অক্টোবর, ১৯৮৭) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত স্কটল্যান্ডীয় ক্রিকেটার। স্কটল্যান্ড জাতীয় ক্রিকেট দলের বর্তমান অধিনায়ক তিনি। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করে থাকেন তিনি। `দ্য হিট' ডাকনামে পরিচিত প্রিস্টন মমসেন ইংল্যান্ডের কাউন্টি ক্রিকেটে লিচেস্টারশায়ার ক্লাবের পক্ষে প্রতিনিধিত্ব করছেন। কোয়াজুলু-নাটালে অবস্থিত হিল্টন কলেজে অধ্যয়ন করেন। কলেজে অবস্থানকালে প্রথম একাদশের সদস্যসহ রাগবি দলেও প্রতিনিধিত্ব করেন তিনি। ২০০৬ সালের গ্রীষ্ম ও শীতকালীন মৌসুমে প্রশিক্ষণের উদ্দেশ্যে ক্রিকেট ও রাগবি বিষয়ে বৃত্তি নয়ে স্কটল্যান্ডের মোরে এলাকায় অবস্থিত গর্ডন্সটোন স্কুলে চলে যান। এ সময়েই তিনি স্কুলের প্রথম ছাত্র হিসেবে হাজার রান সংগ্রহ করেন। ফলশ্রুতিতে কেন্টের দ্বিতীয় একাদশে খেলার সুযোগ পান মমসেন। ১০ জুন, ২০১০ তারিখে নেদারল্যান্ডসের বিপক্ষে সর্বপ্রথম প্রথম-শ্রেণীর ক্রিকেটে অংশগ্রহণ করেন। ২০১১ মৌসুমের পুরোটা সময় প্রথমবারের মতো স্কটল্যান্ড দলের পক্ষে খেলেন তিনি। স্কটল্যান্ডের সিবি৪০ দলে মনোনীত হন ও প্রথম সাত খেলায় দুইটি অর্ধ-শতকসহ ৬২.২০ গড়ে রান সংগ্রহ করেন। ঐ প্রতিযোগিতায় ৫৮.২৮ গড়ে ৪০৮ রান করেছিলেন তিনি। এরফলে স্কটল্যান্ড কর্তৃপক্ষ কর্তৃক তাকে পরের বছর খেলার জন্য পূর্ণকালীন চুক্তিতে আবদ্ধ করা হয়। কেন্ট ও নর্দাম্পটনশায়ার দল তাকে চুক্তিবদ্ধ করার ব্যাপারে উৎসাহিত হয়ে উঠে। পূর্ণকালীন চুক্তিতে স্বাক্ষর করে ২০১২ সালের বিশ্ব টুয়েন্টি২০ প্রতিযোগিতায় অংশগ্রহণের প্রস্তুতিপর্বের অংশ হিসেবে মমসেন শীতকালীন সফরে দলের সাথে নামিবিয়া ও ভারত সফর করেন। তন্মধ্যে উইন্ডহকে নামিবিয়ার বিপক্ষে ১৯২ বলে ১০২ রানের প্রথম আন্তর্জাতিক শতক লাভ করেন। ৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ মমসেনকে অধিনায়কত্বের দায়িত্ব প্রদান করে তাদের ১৫-সদস্যের চূড়ান্ত তালিকা প্রকাশ করে। ২৩ ফেব্রুয়ারি গ্রুপ পর্বের দ্বিতীয় খেলায় ইংল্যান্ডের বিপক্ষে কাইল কোয়েতজারের সাথে ৪র্থ উইকেটে স্কটল্যান্ড দল ৬০ রান করেন যা বিশ্বকাপে দলের সর্বোচ্চ জুটি। খেলায় তিনি দায়িত্বশীল ২৬ রান করেন। এছাড়াও স্কটল্যান্ডের বিশ্বকাপের ইতিহাসে যে-কোন জুটিতে এ সংগ্রহটি চতুর্থ সর্বোচ্চ রানের জুটি। ঐ খেলায় তার দল ১১৯ রানের বিশাল ব্যবধানে পরাজিত হয়। Preston Scores 1000 runs[স্থায়ীভাবে অকার্যকর সংযোগ] crick info Preston Mommsen's all-round talent attracting the English Counties "SCOTLAND NAME FINAL 15 MAN SQUAD FOR THE ICC CRICKET WORLD CUP 2015"। ৯ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৫।  Jeswant, Bishen (২৩ ফেব্রুয়ারি ২০১৫)। "Scotland still on 0 World Cup wins"। espncricinfo। সংগ্রহের তারিখ ২৩ ফেব্রুয়ারি ২০১৫।
কিশোরগঞ্জ উপজেলা

কিশোরগঞ্জ উপজেলা বাংলাদেশের রংপুর বিভাগের নীলফামারী জেলার অন্তর্গত একটি উপজেলা। কিশোরগঞ্জ উপজেলা প্রথমত থানা হিসাবে ১৯২১ সালে প্রতিষ্ঠিত হয় এবং পরবর্তীতে উপজেলায় রুপান্তরিত হয়। কথিত আছে যে- একসময় এখানে একটি প্রভাবশালী জমিদার পরিবার বাস করত এবং জমিদারের নাম ছিল কিশোরী মোহন রায়। সাধারণ লোকের ধারণা যে উপজেলার নামের উৎপত্তিতে "কিশোরী" নামের সাথে "গঞ্জ" শব্দটি যোগ হয়ে কিশোরীগঞ্জ হয়েছিল যা পরবর্তীতে কিশোরগঞ্জ নামে পরিবর্তিত হয়েছে। কিশোরগঞ্জ উপজেলা নীলফামারী জেলাধীন পূর্বে অবস্থিত একটি উপজেলা। এ উপজেলার উত্তরে জলঢাকা উপজেলা ও লালমনিরহাট জেলার কালীগঞ্জ উপজেলা, দক্ষিণে রংপুর জেলার তারাগঞ্জ উপজেলা, পূর্বে রংপুর জেলার গংগাচড়া উপজেলা, পশ্চিমে নীলফামারী সদর উপজেলা ও সৈয়দপুর উপজেলা। কিশোরগঞ্জ উপজেলা ৯টি ইউনিয়ন নিয়ে গঠিত: বড়ভিটা ইউনিয়ন পুটিমারী ইউনিয়ন নিতাই ইউনিয়ন বাহাগিলি ইউনিয়ন চাঁদখানা ইউনিয়ন কিশোরগঞ্জ সদর ইউনিয়ন রনচন্ডি ইউনিয়ন গাড়াগ্রাম ইউনিয়ন মাগুড়া ইউনিয়ন মোটঃ ২,৬১,০৬৯ জন পুরুষঃ ১,৩০,৯৩১ জন মহিলাঃ ১,৩০,১৩৮ জন তিস্তা যমুনেশ্বরী বুল্লাই চেলওয়াল বিল ও বাফলার বিল উল্লেখযোগ্য। ধাইদান চারালকাটা কলেজ ১০, মাধ্যমিক বিদ্যালয় ৪২, প্রাথমিক বিদ্যালয় ১৫৯, মাদ্রাসা ৩০। উল্লেখযোগ্য শিক্ষা প্রতিষ্ঠান সমূহ: কিশোরগঞ্জ ডিগ্রি কলেজ (১৯৭২) বড়ভিটা স্কুল এন্ড কলেজ রণচন্ডী হাই স্কুল এন্ড কলেজ(১৯৬৫ এবং কলেজ ১৯৯৮) মাগুড়া বহুমূখী উচ্চ বিদ্যালয় (১৯২৬) কিশোরগঞ্জ বহুমুখী উচ্চ বিদ্যালয় (১৯৩৯) শরীফাবাদ দ্বিমূখী উচ্চ বিদ্যালয়। কিশোরগঞ্জ আদর্শ উচ্চ বিদ্যালয় কিশোরগঞ্জ সরকারি বালিকা উচ্চ বিদ্যালয় শিশু নিকেতন স্কুল এন্ড কলেজ ছিট রাজীব আদর্শ উচ্চ বিদ্যালয়(১৯৯৮) মুশা পুষনা সরকারি প্রাথমিক বিদ্যালয় ভেড়ভেড়ী জুম্মা পাড়া ডিএস দাখিল মাদ্রাসা সাংস্কৃতিক প্রতিষ্ঠান ক্লাব ২২, লাইব্রেরি ২, সিনেমা হল ১, নাট্যমঞ্চ ১, নাট্যদল ১, খেলার মাঠ ২৭। এ উপজেলায় শিক্ষার হার ৫৪%। চরকহাটি টটুয়ার মেলা উল্লেখযোগ্য মসজিদ ৩৮০, মন্দির ৯৯, মাযার ২ টি। প্রাচীন নিদর্শনাদি ও প্রত্নসম্পদ চান খোসালের তিন গম্বুজ জামে মসজিদ (ভেড়ভেড়ী, অষ্টাদশ শতাব্দী), পুঁটিমারীর মন্দির (পুঁটিমারী), নবগয়াধাম (বাহাগিলি), ভীমের মায়ের চুলা (কিশোরগঞ্জ সদর) উল্লেখযোগ্য কিশোরগঞ্জ হাট, টেপার হাট, বড়ভিটা হাট, অবিলের বাজার ও হাট মাগুরার হাট ও গাড়াগ্রাম হাট কান্দুরার মোড় হাজিরহাট খোকার বাজার কালিকাপুর হাট নিতাই হাট বেলতলি বাজার আম কাঁঠাল পেয়ারা কলা লিচু পেঁপে এই উপজেলার অর্থনীতির শতকরা প্রায় ৭১ ভাগ কৃষিনির্ভর। বাকি ২৯ ভাগ বিভিন্ন পেশার উপর নির্ভরশীল। কিশোরগঞ্জ এর উর্বর ভূমি প্রধানত আলু, ধান, শাকসবজি, আদা, তামাক, গম ও ভুট্টা চাষের জন্য উপযোগী। মহেশ চন্দ্র রায় আজহারুল ইসলাম এম পি বাংলাদেশ জাতীয় তথ্য বাতায়ন (জুন ২০১৪)। "এক নজরে কিশোরগঞ্জ উপজেলা"। গণপ্রজাতন্ত্রী বাংলাদেশ সরকার। সংগ্রহের তারিখ ৩১ ডিসেম্বর ২০১৪। [স্থায়ীভাবে অকার্যকর সংযোগ] "সংরক্ষণাগারভুক্ত অনুলিপি" (পিডিএফ)। ১৩ নভেম্বর ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ আগস্ট ২০১২।  বাংলাপিডিয়ায় কিশোরগঞ্জ উপজেলা
স্পেনীয় চড়ুই

স্পেনীয় চড়ুই বা উইলো চড়ুই (প্যাসার হিস্প্যানিয়োলেন্সিস) হল একধরনের প্যাসারিফর্মিস পাখি যা চড়ুই পরিবার প্যাসেরিডের অন্তর্ভুক্ত। এদেরকে প্রধানত পাওয়া যায় ভূমধ্য বেসিনে এবং দক্ষিণপশ্চিম এবং মধ্য এশিয়াতে। এদের পাতি চড়ুইয়ের সাথে বেশ সাদৃশ্য আছে, এবং এই দুই প্রজাতি তাদের "জৈবিক মিক্স-আপে" বেশ ঘনিষ্ঠ মেলামেশা দেখায়, যা এই প্রজাতিগুলোর শ্রেণিবিন্যাস জটিল করে দেয়। স্পেনীয় চড়ুই হলো বড়ো আকারের চড়ুই, দৈর্ঘ্যে ১৫-১৬ সেমি (৫.৯-৬.৩ ইঞ্চি), এবং এদের ওজন ২২-৩৬ গ্রাম (০.৮–১.৩ oz)। এগুলো অল্প বড়ো এবং ভারি পাতি চড়ুইয়ের থেকে, এবং এদের হাল্কা লম্বা এবং সূচালো ঠোঁট হয়। পুরুষগুলো একদম পাতি চড়ুইয়ের মতোন দেখতে এবং এদের পালকের গঠন এবং আকারও একইরকম হয়, কিন্তু এদের পার্থক্য বোঝা যায় নিচের দিকের অংশের রঙ দেখলে। স্পেনীয় চড়ুইদের ক্ষেত্রে এর রঙ অনেকটা গাঢ় এবং কালো স্ট্রাইপ থাকে, এদের রঙ বাদামী হয় ধূসরের তুলনায়, এবং ধূসর গালের বদলে সাদা রঙের গাল হয়। The female is effectively inseparable from house sparrow in its plumage, which is grey-brown overall but more boldly marked. The female has light streaking on its sides, a pale cream supercilium, and broad cream streaks on its back. BirdLife International (২০১২)। "Passer hispaniolensis"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Snow ও Perrins 1998, পৃ. 1506–1509 Clement, Harris এবং Davis 1993, পৃ. 446–447 Shelley 1902, পৃ. 235–237 Dresser 1902, পৃ. 291 Metzmacher, M. (১৯৮৬)। "Moineaux domestiques et Moineaux espagnols, Passer domesticus et P. hispaniolensis, dans une région de l'ouest algérien : analyse comparative de leur morphologie externe"। Le Gerfaut (French and English abstract ভাষায়)। 76: 317–334। উদ্ধৃতি শৈলী রক্ষণাবেক্ষণ: অচেনা ভাষা (link) Summers-Smith 1988, পৃ. 164–165 Oates 1890, পৃ. 239 উইকিমিডিয়া কমন্সে স্পেনীয় চড়ুই সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Passer hispaniolensis Media related to the Spanish sparrow ওয়েব্যাক মেশিনে আর্কাইভকৃত ৩ মার্চ ২০১৬ তারিখে ইন্টারনেট পাখি কালেকশনে Spanish sparrow আরকাইভে-এ Metzmacher, M.(1985) / Stratégies adaptatives des oiseaux granivores dans une zone semi-aride. Le cas des moineaux domestiques Passer domesticus L. et des moineaux espagnols Passer hispaniolensis TEMM. Metzmacher M. (1986 c). Organisation spatio-temporelle de la reproduction chez le Moineau espagnol Passer hispaniolensis en zone semi-aride. L'Oiseau et la Revue Française d'Ornithologie, 56 : 229-262.